Vladislaus II (1456–1516), Böömin ja Unkari kuningas
**Vladislaus II** (1456–1516) oli Böömin kuningas vuodesta 1471 ja Unkarin kuningas vuodesta 1490 aina kuolemaansa asti.

Suku
----

Vladislaus oli Puolan Kasimir Jagiellonin ja poika, ja

Kuningas
--------

Hänet äänestettiin Böömin kuninkaaksi vuonna 1471. Hänen valtakautensa alkuvuodet kuluivat sodissa Unkarin Matias Corvinusta vastaan, joka voitti vuonna 1478 entiset Böömin alusmaat Määrin, Sleesian ja Lausitzin. Matiaksen kuoltua Vladislaus äänestettiin hänen seuraajakseen.

Vladislauksen valtaannousun aikaan Unkarin poliittinen elämä oli levotonta. Valtaa pitävät ruhtinaat hyväksyivät Vladislauksen kuninkaaksi sillä ehdolla, että tämä lakkauttaisi ylimääräiset verot, joilla Matias Corvinus oli rahoittanut palkka-armeijaansa. Niinpä Unkarin puolustuskyky romahti juuri, kun turkkilaiset hyökkäsivät alueelle. Muut ylimystön vaatimat muutokset laukaisivat talonpoikaiskapinan, joka tukahdutettiin väkivaltaisesti. Kapinan jälkimainingeissa Unkarille kirjoitettiin uusi perustuslain luonteinen *Tripartitum*, jolla määriteltiin aateliston velvollisuus totella kuningasta mutta oikeus äänestää uuden kuninkaan valinnasta. Aateliston taisteluvelvollisuus rajattiin puolustussotiin, ja heidän vapautettiin verojen maksusta. Uudet lait syvensivät vastakkainasettelua aateliston ja talonpoikien välillä.

Avioliitot ja lapset
--------------------

Vladislaus II oli naimisissa kolme kertaa:

Ensimmäisen kerran hän avioitui välittäjän avulla vuonna 1476 Frankfurt an der Oderissa Brandenburgin rajakreivitär, Głogówin herttuatar Barbaran (1464–1515) kanssa, joka oli Brandenburgin vaaliruhtinas Albrekt III Akilleksen (1414–1486) ja Saksin prinsessa Annan (1437–1512) tytär. Avioliittoa ei koskaan pantu täytäntöön, koska alueella raivonneen sodan takia Barbara ei pystynyt matkustamaan aviomiehensä luokse Böömiin vihittäväksi ja kruunattavaksi. 

Hänen toinen puolisonsa vuonna 1491 oli Napolin prinsessa Beatrice (1457–1508), Unkari kuningas Matias Corvinuksen leski, joka oli Napolin kuningas Ferdinand I:n ja Taranton prinsessa Isabella Clermontilaisen (n. 1424–1465) tytär. Avioliitto julistettiin mitättömäksi vuonna 1500, koska Vladislaus ei ollut saanut paavi Aleksanteri VI:lta hyväksyntää ensimmäiselle avioliittonsa mitätöinnille. 

Anne de Foix-Candale, Unkarin ja Böömin kuningatar, Litoměřicen alttaritaulun mestari 1509
Hänen kolmas puolisonsa vuonna 1502 oli Anne de Foix-Candale (1484–1506), joka oli Gaston de Foix'n, Candalen kreivin (1448–1500) ja Navarran infanta Katariinan (n. 1455– ennen 1494) tytär, joka oli Navarran kuningatar Eleonoora Navarralaisen (1426–1479) ja Foix'n kreivin Gaston IV:n (1422–1472) nuorin tytär. Hän kasvoi Blois'n linnan hovissa Ranskassa ja sai hyvän koulutuksen antiikin klassikoihin ja osasi latinaa. Anne ja Vladislaus vihittin ja kruunattiin 29. syyskuuta 1502 Székesfehérvárissa. Vladislaus oli lähes 30 vuotta vanhempi kuin 18-vuotias Anna, mutta he tulivat toimeen keskenään ja Vladislaus piti puolisoaan ystävänään, avustajanaan ja uskottunaan. Heille syntyi kaksi lasta:

* Anna Jagellonica (23. heinäkuuta 1503 – 27. tammikuuta 1547) Böömin ja Unkarin prinsessa, avioitui vuonna 1521 keisari Ferdinand I:n kanssa, heillä oli viisitoista lasta.

* Ludvig II (1. heinäkuuta 1506 – 29. elokuuta 1526), Unkarin ja Böömin kuningas, avioitui vuonna 1522 Maria Itävaltalaisen kanssa, avioliitto oli lapseton. Ludvigilla oli avioton poika suhteesta äitinsä kamaripalvelijattaren kanssa.

Kuningatar Anne kuoli 22-vuotiaana kolme viikkoa Ludvigin syntymän jälkeen synnytyksen aiheuttamiin komplikaatioihin 26. heinäkuuta 1506.

Perintö
-------

Vladislausin kuoleman jälkeen häntä seurasi Böönin ja Unkarin valtaistuimelle 10-vuotias poika Ludvig. Hänen tyttärensä Anna avioitui vuonna 1515 tulevan Itävallan keisari Ferdinandin kanssa, joka oli keisari Maksimilian I:n pojanpoika. Siksi Ludvigin kuoleman jälkeen Mohácsin taistelussa perintö siirtyi Annan kautta itäisten Habsburgien nuoremmalle haaralle.

Lähteet
-------

1. ↑  Vladislas II *Encyclopedia Britannica*. Viitattu 23.4.2012. (englanniksi)
2. ↑  Stephen R. Burant (toim.): Reign of Ulaszlo II and Louis II *Hungary: A Country Study*.  1989. Library of Congress. Viitattu 21.4.2012. (englanniksi)

Aiheesta muualla
----------------

* Kuvia tai muita tiedostoja aiheesta **Vladislaus II** Wikimedia Commonsissa

|  |  |  |
| --- | --- | --- |
| Edeltäjä:**Matias Corvinus** | **Unkarin kuningas**1490–1516 | Seuraaja:**Ludvig II** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat

 |
|  |
| Kansalliset | 
* Saksa
* Italia
* Yhdysvallat
* Ruotsi
* Tšekki
* Alankomaat
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |